CELEX: 22016D0726
Language: lv
Date: 2015-03-20 00:00:00
Title: EEZ Apvienotās komitejas Lēmums Nr. 43/2015 (2015. gada 20. marts), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2016/726]

19.5.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 129/18
               
            EEZ APVIENOTĀS KOMITEJAS LĒMUMS
      Nr. 43/2015
      (2015. gada 20. marts),
      ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2016/726]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā jāiekļauj Eiropas Parlamenta un Padomes 2014. gada 26. februāra Direktīva 2014/33/ES par dalībvalstu tiesību aktu saskaņošanu attiecībā uz liftiem un liftu drošības sastāvdaļām (1).
               
            
                  (2)
               
               
                  No 2016. gada 20. aprīļa ar Direktīvu 2014/33/ES atceļ Eiropas Parlamenta un Padomes Direktīvu 95/16/EK (2), kas ir iekļauta Līgumā un tāpēc no 2016. gada 20. aprīļa ir jāatceļ saskaņā ar Līgumu.
               
            
                  (3)
               
               
                  Tādēļ būtu attiecīgi jāgroza EEZ līguma II pielikums,
               
            IR PIEŅĒMUSI ŠO LĒMUMU.
      1. pants
      EEZ līguma II pielikuma III nodaļu groza šādi:
      
                  1)
               
               
                  pēc 5. punkta (Eiropas Parlamenta un Padomes Direktīva 95/16/EK) iekļauj šādu punktu:
                  
                              “6.
                           
                           
                              
                                 32014 L 0033: Eiropas Parlamenta un Padomes 2014. gada 26. februāra Direktīva 2014/33/ES par dalībvalstu tiesību aktu saskaņošanu attiecībā uz liftiem un liftu drošības sastāvdaļām (OV L 96, 29.3.2014., 251. lpp.).”;
                           
                        
            
                  2)
               
               
                  nodaļas 5. punkta (Eiropas Parlamenta un Padomes Direktīva 95/16/EK) tekstu svītro no 2016. gada 20. aprīļa;
               
            
                  3)
               
               
                  zem virsraksta “TIESĪBU AKTI, KAS LĪGUMSLĒDZĒJĀM PUSĒM JĀŅEM VĒRĀ” 6. punktu (Komisijas Ieteikums 95/216/EK) pārnumurē par 1. punktu.
               
            2. pants
      Direktīvas 2014/33/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2015. gada 21. martā, ja ir iesniegti visi paziņojumi saskaņā ar EEZ līguma 103. panta 1. punktu (*).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2015. gada 20. martā
         
            
               EEZ Apvienotās komitejas vārdā –
            
            
               priekšsēdētājs
            
            Gianluca GRIPPA
         
      
      
         (1)  OV L 96, 29.3.2014., 251. lpp.
      
      
         (2)  OV L 213, 7.9.1995., 1. lpp.
      
      
         (*)  Konstitucionālās prasības nav norādītas.